જેમાં આગામી દિવસોમાં અમરેલી જિલ્‍લામાં ફરનાર સરદાર પટેલની સ્‍ટેચ્‍યુ ઓફ યુનિટી યાત્રા બાબતે ચર્ચા વિચારણા કરવામાં આવી હતી. આ સ્‍ટેચ્‍યુ ઓફ યુનીટી યાત્રા અમરેલી જિલ્‍લામાં સફળ બને તે માટે જિલ્‍લા ભાજપનાં મહામંત્રી રવુભાઈ ખુમાણને યાત્રાની સઘળી જવાબદારીઓ ઈન્‍ચાર્જ તરીકે આપવામાં આવી છે. વ્‍યવસ્‍થા ઈન્‍ચાર્જ તરીકે કૌશીક વેકરીયા અને જીતુભાઈ ડેરને જવાબદારી સોંપવામાં આવી છે. જિલ્‍લા ભાજપના મહામંત્રી અને ઈન્‍ચાર્જ રવુભાઈ ખુમાણે જણાવ્‍યું હતુ કે, અખંડ ભારતના શીલ્‍પી અને લોખંડી પુરૂષ સરદાર વલ્‍લભભાઈ પટેલે પ6ર જેટલા દેશી રજવાડાઓનું એકત્રીકરણ કરી દેશની એકતા અને અખંડતીતા જાળવવા અજોડ યાગદાન આપેલું. સાવરકુંડલા રાજવી સામત નાગાજણ સવંત 17પ9 ઈ.સ.1703માં સાવરકુંડલા તાલુકો પોતાના તાબામાં લીધો હતો. અને તેના દીકરા આલાખુમાણનાં વંશજ જિલ્‍લા ભાજપનાં મહામંત્રી રવુભાઈ ખુમાણે જણાવ્‍યું હતુ કે, મારા પણ વંશજોએ સરદાર પટેલનાં એક અવાજે એક અખંડ ભારત બનાવવા માટે સાવરકુંડલા સ્‍ટેટને ભારતના અખંડ ભાગમાં વિલીનીકરણ કરેલ એવા સરદાર પટેલની વિશ્‍વની સૌથી ઉંચી પ્રતિમાં બનાવીને જે માન આપવાનું ગુજરાતના પનોતા પુત્ર અને દેશના પ્રધાનમંત્રી નરેન્‍દ્રભાઈ મોદીએ કર્યુ છે. ત્‍યારે આવો આપણે સૌ સાથે મળીને રાજકીય પક્ષા-પક્ષી ભુલીને જ્ઞાતિવાદ, જાતીવાદના ઝેરને છોડીને જિલ્‍લાના પ્રત્‍યેક ગામે ભવ્‍ય સ્‍વાગત કરીએ. તેમ જિલ્‍લા ભાજપના મહામંત્રી રવુભાઈ ખુમાણે જણાવ્‍યું છે.